**R O M Â N I A** (nu produce efecte juridice)\*

**JUDEȚUL MUREȘ Inițiator**

**MUNICIPIUL TÂRGU MUREȘ PRIMAR**

**Administrația Domeniului Public Soós Zoltán**

**Nr. 51869 / 11877 / 01.10.2024**

**R E F E R A T D E A P R O B A R E**

**privind mandatul dat reprezentantului autorităţii de a vota în Adunarea Generală a A.D.I „AQUA INVEST MUREŞ ”** **Strategia Asociaţiei de Dezvoltare Intercomunitară ”Aqua Invest Mureş”, privind serviciul de alimentare cu apă și canalizare pentru perioada 2024-2030**

*Prin adresa cu nr. 51251/11807/30.09.2024, A.D.I. ”Aqua Invest Mureș” a transmis municipalității trei modele de proiecte de hotărâri având ca obiect unele schimbări ale activității asociației. Proiectul alăturat vizează acordarea unui mandat reprezentantului u.a.t. în vederea aprobării strategiei A.D.I. pentru perioada 2024-2030.*

În scopul gestionării în comun a serviciului de alimentare cu apă și de canalizare, a exploatării în comun a rețelelor aferente acestui serviciu aflate în patrimoniul public al unităților administrativ-teritoriale, precum și realizării unor proiecte de investiții publice de interes zonal sau regional, în data de 7 aprilie 2008 s-a constituit Asociația de Dezvoltare Intercomunitară ”*AQUA INVEST MUREȘ*”.

Pentru realizarea scopului și obiectivelor Asociației, între aceasta în numele și pe seama unităților administrativ-teritoriale membre și operatorul regional ”*Compania Aquaserv”* S.A., s-a încheiat în data de 05.03.2010 ”*Contractul de delegare a serviciilor publice de alimentare cu apă și de canalizare*”.

Articolul 3 din Legea serviciului de alimentare cu apă și de canalizare nr. 241/2006, republicată, prevede, în cadrul literelor ”v” și ”aa”, următoarele:

 ”*v) asociaţie de dezvoltare intercomunitară cu obiect de activitate serviciul de alimentare cu apă şi de canalizare - asociaţia de dezvoltare intercomunitară cu obiect de activitate serviciile de utilităţi publice, astfel cum este definită de Legea nr. 51/2006, republicată, cu completările ulterioare, constituită în scopul înfiinţării, organizării, finanţării, exploatării, monitorizării şi controlului furnizării/prestării serviciului de alimentare cu apă şi de canalizare, inclusiv pentru crearea, modernizarea şi/sau dezvoltarea sistemelor publice de alimentare cu apă şi de canalizare;*

**[…]**

 *aa) strategia asociaţiei de dezvoltare intercomunitară privind serviciul de alimentare cu apă şi de canalizare - document de politici publice elaborat şi aprobat de asociaţia de dezvoltare intercomunitară în numele unităţilor administrativ-teritoriale pe care le reprezintă, pentru dezvoltarea serviciului de alimentare cu apă şi de canalizare din aria de operare curentă sau posibilă a operatorului regional căruia asociaţia de dezvoltare intercomunitară i-a delegat gestiunea serviciului în baza contractului de delegare a gestiunii.*

 *Strategia asociaţiei de dezvoltare intercomunitară este elaborată în conformitate cu master planul judeţean/zonal şi conţine planul de investiţii şi lista investiţiilor prioritare*”

Totodată, Statutul A.D.I. Aqua Invest Mureș prevede la articolul 5, alineatul 2, următoarele:

”*Pentru realizarea obiectivelor Asociației, prin prezentul statut asociații mandatează Asociația, conform art. 10 alin. 5 din Legea nr. 51/2006, cu modificările și completările ulterioare, să exercite în numele și pe seama lor următoarele drepturi și obligații legate de Serviciu:*

1. *Elaborarea și aprobarea strategiei de dezvoltare, a programelor de reabilitare, extindere și modernizare a sistemelor de utilități publice existente, a programelor de înființare a unor noi sisteme, precum și a programelor de protecția a mediului*”

Cu ocazia controlului efectuat de către A.N.R.S.C. la Asociația Aqua Invest Mureș, prin Nota de control din 11.08.2022, s-a stabilit măsura:

”*6.9. Asociația de Dezvoltare Intercomunitară ”Aqua Invest Mureș” va elabora și aproba strategia serviciului de alimentare cu apă și de canalizare, conform atribuțiilor și competențelor dispuse în sarcina sa de către legislația în vigoare*”.

Rolul principal al strategiei serviciului este asigurarea unui cadru unitar de dezvoltare și modernizare a infrastructurii de apă-canalizare din aria geografică deservită, în scopul conformării la Directivele europene din domeniu, și, nu în ultimul rând, aceasta stă la baza planului de afaceri al operatorului regional.

În considerarea celor mai sus citate, Asociația de Dezvoltare Intercomunitară ”*Aqua Invest Mureș*” va elabora și aproba strategia serviciului de alimentare cu apă și de canalizare, conform atribuțiilor și competențelor dispuse în sarcina sa de legislația în vigoare.

Având în vedere prevederile art. 5, alin. (1), lit. ”*d*”, art. 5, alin. (2), lit. ”*a*”, art. 16, alin. (3), lit. ”*a*”, art. 17, alin. (1), lit. ”*b*” din Statutul Asociației de Dezvoltare Intercomunitară ”*Aqua Invest Mureș*”,

Ținând cont de constatările Notei de control a A.N.R.S.C. din data de 11.08.2022, la Asociația de Dezvoltare Intercomunitară ”*Aqua Invest Mureș*”, în contextul dispozițiilor legale menționate mai sus, se impune ca **Asociația** să aprobe strategia serviciului de alimentare cu apă și de canalizare.

*Luând în considerare cele mai sus redate, supunem aprobării Consiliului Local proiectul de hotărâre alăturat.*

**Aviz favorabil al**

**Administrației Domeniului Public**

**Director A.D.P.**

**ing. Moldovan Florian**

**\*Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art. 129 și art. 139 din O.U.G. nr. 57/2019 privind Codul Administrativ**

**ROMÂNIA Proiect**

**JUDEȚUL MUREȘ** (nu produce efecte juridice\*)

**CONSILIUL LOCAL MUNICIPAL TÂRGU MUREȘ**

 **PRIMAR**

 **Soós Zoltán**

**H O T Ă R Â R E A nr. \_\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2024**

**privind mandatul dat reprezentantului autorităţii de a vota în Adunarea Generală a A.D.I „AQUA INVEST MUREŞ ” Strategia Asociaţiei de Dezvoltare Intercomunitară ”Aqua Invest Mureş”, privind serviciul de alimentare cu apă și canalizare pentru perioada 2024-2030**

**Având în vedere:**

a) Referatul de aprobare nr. 51869 / 11877 / 01.10.2024, inițiat de Primar prin Serviciul Public Administrația Domeniului Public *privind mandatul dat reprezentantului autorităţii de a vota în Adunarea Generală a A.D.I „AQUA INVEST MUREŞ ” Strategia Asociaţiei de Dezvoltare Intercomunitară ”Aqua Invest Mureş”, privind serviciul de alimentare cu apă și canalizare pentru perioada 2024-2030*;

b) Raportul Comisiilor de specialitate din cadrul Consiliului local municipal Târgu Mureș;

c) Raportul Direcției Juridice, Contecios Administrativ și Administrație Publică Locală nr.\_\_\_\_\_\_\_\_\_\_\_\_\_\_;

**În conformitate cu prevederile:**

* art.5 alin.(1), lit. „d”, art.5 alin.(2), lit. „a”, art.16 alin.(3) lit. „a”, art.17 alin.(1), lit „b”, art. 20 alin.(3) şi art. 21 alin.(1) din Statutul Asociaţiei de Dezvoltare Intercomunitară ”Aqua Invest Mureş”;
* art. 10, alin. (1), art. 12, alin. (1), lit. a) și d), respectiv art. 36^3 din Legea nr. 241/2006 a serviciului de alimentare cu apă şi de canalizare, rep., cu modificările și completările ulterioare;
* art.10 alin.(5) și (5^1) din Legea serviciilor comunitare de utilități publice nr. 51 din 8 martie 2006, republicată, cu modificările și completările ulterioare;

**În temeiul** art. 129 alin. (2) lit. d), alin. (7) lit. n), art. 139 alin. (1), art. 196, alin. (1), lit. a) și ale art. 243, alin. (1), lit. a) din O.U.G. nr. 57/2019 privind Codul Administrativ, cu modificările și completările ulterioare,

**H o t ă r ă ș t e:**

**Art.1**. Se aprobă  Strategia Asociaţiei de Dezvoltare Intercomunitară ”AQUA INVEST MUREȘ”, privind serviciul de alimentare cu apă și canalizare pentru perioada 2024-2030, conform Anexei la prezenta hotărâre.

**Art.2.** Se mandatează reprezentantul Municipiului Târgu Mureș în Adunarea Generală a Asociaţiei de Dezvoltare Intercomunitară „AQUA INVEST MUREŞ”, să voteze Strategia Asociaţiei de Dezvoltare Intercomunitară ”Aqua Invest Mureş”, privind serviciul de alimentare cu apă și canalizare pentru perioada 2024-2030.

**Art.3.** Se mandatează preşedintele Asociaţiei de Dezvoltare Intercomunitară “AQUA INVEST MUREŞ”, dl. Péter Ferenc, să semneze în numele şi pe seama membrilor asociați, hotărârea AGA, aprobat conform dispoziţiilor articolului 1.

**Art.** **4.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureș Mureş prin Serviciul Public Administraţia Domeniului Public.

**Art. 5.** În conformitate cu prevederile art. 252, alin. (1), lit. c) și art. 255 din O.U.G.nr. 57/2019 privind Codul Administrativ, precum și ale art. 3 alin. 1 din Legea 554/2004 Legea contenciosului administrativ, prezenta Hotărâre se înaintează Prefectului județului Mureș pentru exercitarea controlului de legalitate.

**Art. 6.** Prezenta hotărâre se comunică:

* Serviciului Public Administraţiei Domeniului Public;
* Asociației de Dezvoltare Intercomunitară Aqua Invest Mureș;

**Viză de legalitate**

**Secretarul General al Municipiului Târgu Mureș**

**BORDI KINGA**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**